**ভাষা আন্দোলন দিবস** (যা **রাষ্ট্রভাষা দিবস** বা 21 s February is vaktoruy DAY

  

  

  

  

  

  

**জাতীয় শহীদ দিবস** নামেও পরিচিত) বাংলাদেশে পালিত একটি জাতীয় দিবস। ১৯৫২ সালে তদানীন্তন পূর্ব বাংলায় আন্দোলনের মাধ্যমে বাংলাকে রাষ্ট্রভাষার মর্যাদা দেয়ার লক্ষ্যে যারা শহীদ হয় তাদের প্রতি যথাযথ সম্মান প্রদর্শনের জন্য এই জাতীয় দিবসটি পালন করা হয়।

ইতিহাস
------

আরও দেখুন: বাংলা ভাষা আন্দোলন
### প্রেক্ষাপট

১৯৪৭ সালে দেশভাগের সময় পূর্ব বাংলার বাংলা ভাষাভাষী ৪ কোটি ৪০ লাখ জনগণ পাকিস্তান অধিরাজ্যের অংশ হয়ে যায়। পাকিস্তানের সরকার, প্রসাশন, সামরিক বাহিনীতে পাকিস্তানের পশ্চিম প্রান্তের আধিপত্য দেখা দেয়। করাচিতে জাতীয় শিক্ষা সম্মেলনে শুধুমাত্র উর্দুকে রাষ্ট্রভাষা এবং স্কুল ও মিডিয়াতে ব্যবহার করার প্রস্তাব করা হয়। সঙ্গে সঙ্গে পূর্ব প্রান্তে এর প্রতিবাদ দেখা দেয়। ঢাকায় ছাত্ররা তমদ্দুন মজলিসের প্রতিষ্ঠাতা আবুল কাসেমের নেতৃত্বে র‍্যালি বের করে। বৈঠকে বাংলাকে পাকিস্তানের একটি সরকারি ভাষা এবং পূর্ব বাংলার শিক্ষার মাধ্যম করার সিদ্ধান্ত নেয়া হয়।  তবে, পাকিস্তান পাবলিক সার্ভিস কমিশন অনুমোদিত বিষয় তালিকা থেকে বাংলাকে বাদ দেয় এবং একই সঙ্গে মুদ্রার নোট এবং স্ট্যাম্প থেকে বাংলা মুছে ফেলা হয়। পাকিস্তানের কেন্দ্রীয় শিক্ষা মন্ত্রী ফজলুর রহমান উর্দুকে পাকিস্তানের একমাত্র রাষ্ট্র ভাষা করতে ব্যাপক প্রস্তুতি নেন। এতে বাঙালি জনগণ বিক্ষুব্ধ হয় এবং ছাত্রদের একটি বড় অংশ আনুষ্ঠানিকভাবে বাংলাকে একটি সরকারী ভাষা করার দাবিতে ১৯৪৭ সালের ৮ ডিসেম্বর ঢাকা কলেজ ও ঢাকা বিশ্ববিদ্যালয়ের ছাত্ররা ঢাকা বিশ্ববিদ্যালয় ক্যাম্পাসে জমায়েত হয়। এজন্য ছাত্ররা ঢাকায় মিছিল ও সমাবেশের আয়োজন করে।

### প্রতিবাদ

ঢাকায় ১৯৫২ সালের ২১শে ফেব্রুয়ারি প্রতিবাদ মিছিল।
১৯৫২ সালের হিসেবে পাকিস্তানের সংখ্যাগরিষ্ঠ নাগরিক ছিল বাঙালী, যারা মোট নাগরিকের প্রায় ৫৪%। ঐ সালের ২১ ফেব্রুয়ারি (৮ ফাল্গুন ১৩৫৮) শুধুমাত্র উর্দুকে জাতীয় ভাষা হিসেবে ঘোষণার প্রতিবাদে বাঙালী ছাত্ররা সরকারের বিরুদ্ধে সোচ্চার হয়ে ওঠে। সকাল নয়টায় ১৪৪ ধারা ভঙ্গ করে ঢাকা বিশ্ববিদ্যালয় প্রাঙ্গনে জড়ো হতে শুরু করে। সশস্ত্র পুলিশ বেষ্টিত ক্যাম্পাসে বিশ্ববিদ্যালয়ের উপাচার্য এবং অন্যান্য কর্মকর্তারা উপস্থিত ছিলেন। সোয়া এগারোটার দিকে ছাত্ররা বিশ্ববিদ্যালয় গেটে জড়ো হয়ে প্রতিবন্ধকতা ভাঙার চেষ্টা করে। ছাত্রদের একটি দল ঢাকা মেডিকেল কলেজের দিকে দৌড় দেয় এবং বাকিরা পুলিশ পরিবেষ্টিত ক্যাম্পাসে মিছিল করে। উপাচার্য পুলিশকে গুলি চালানো বন্ধ করতে এবং ছাত্রদেরকে এলাকা ছেড়ে চলে যাওয়ার আদেশ দেন। ছাত্রদের চলে যাবার সময় পুলিশ ১৪৪ ধারা লঙ্ঘনের জন্য কিছু ছাত্রকে গ্রেফতার করে। গ্রেফতারের সংবাদ পেয়ে বিক্ষুব্ধ ছাত্ররা পূর্ব বাংলা গণপরিষদ অবরোধ করে সেখানে তাদের প্রস্তাব উপস্থাপনের দাবি জানায়। ছাত্রদের একটি দল বিল্ডিঙের মধ্যে দ্রুত ঢোকার চেষ্টাকালে পুলিশ গুলি চালায় এবং তাতে সালাম, রফিক, বরকত, জব্বার, শফিউর সহ অনেক ছাত্র নিহত হয়। হত্যাকাণ্ডের সংবাদ ছড়িয়ে পড়লে সারা শহর জুড়ে বিক্ষোভ ছড়িয়ে পড়ে। দোকানপাট, অফিস ও গনপরিবহন বন্ধ করে দেওয়া হয় এবং ধর্মঘট শুরু হয়। আইনসভায়, মনোরঞ্জন ধর, বসন্তকুমার দাস, শামসুদ্দিন আহমেদ এবং ধীরেন্দ্রনাথ দত্ত সহ ছয় বিধায়ক মুখ্যমন্ত্রী নুরুল আমিনকে আহত ছাত্রদের দেখতে হাসপাতালে যাওয়ার দাবি জানান এবং শোকের চিহ্ন হিসেবে গণপরিষদ মুলতবির দাবি করেন। মাওলানা আবদুর রশীদ তর্কবাগীশ, শরফুদ্দীন আহমেদ, শামসুদ্দীন আহমেদ খন্দকার এবং মশিউদ্দিন আহমেদ সহ সরকারি দলের কিছু সদস্য সমর্থন দেন। তবে নুরুল আমিন এ প্রস্তাব প্রত্যাখ্যান করেন।

এই আন্দোলনের সাথে বেগম আফসরুন্নেসা,লিলি খান,আনোয়ারা খাতুন ও যুক্ত ছিলেন।বাংলার ভাষা আন্দোলনে আরো যে সকল নারী রা উল্লেখযোগ্য ভূমিকা নেন,তাঁরা হলেন সুফিয়া ইব্রাহিম ও শাফিয়া খাতুন।এঁরা ভাষা-সৈনিক হিসেবে প্রণম্য।

প্রতিক্রিয়া
------------

### সংবিধান সংশোধন

১৯৫৪ সালের ৭ মে গণপরিষদে মুসলিম লীগের সমর্থনে বাংলা আনুষ্ঠানিকভাবে রাষ্ট্রভাষার মর্যাদা লাভ করে। ১৯৫৬ সালের ২৯ ফেব্রুয়ারি বাংলা পাকিস্তানের দ্বিতীয় জাতীয় ভাষা হিসাবে স্বীকৃতি পায় এবং সংবিধানের অনুচ্ছেদ ২১৪ (১) পুনর্লিখিত হয় এভাবে "পাকিস্তানের রাষ্ট্রভাষা হবে উর্দু এবং বাংলা"।

তবে, আইয়ুব খানের নেতৃত্বে গঠিত সামরিক সরকার উর্দুকে একমাত্র জাতীয় ভাষা হিসেবে পুনরস্থাপনের চেষ্টা চালায়। ৬ জানুয়ারি ১৯৫৯-এ তার সরকার একটি আনুষ্ঠানিক বিবৃতি দিয়ে ১৯৫৬ সালের সংবিধানের দুই রাষ্ট্র ভাষা নীতি সমর্থনের সরকারি অবস্থান পুনর্বহাল করে।

### বাংলাদেশের স্বাধীনতা

মূল নিবন্ধ: বাংলাদেশের স্বাধীনতা যুদ্ধ
যদিও ১৯৫৬ সালেই সরকারি ভাষার সমস্যা নিষ্পত্তি হয়ে যায়, আইয়ুব খানের সামরিক সরকার পূর্ব পাকিস্তানের (পূর্ব বাংলার নতুন নামকরণ) ক্ষতি করে পশ্চিম পাকিস্তানের স্বার্থরক্ষার প্রয়াস চালু রাখে। জনসংখ্যার দিক দিয়ে পূর্ব পাকিস্তানীরা সংখ্যাগুরু হওয়া সত্ত্বেও সামরিক ও বেসামরিক চাকুরীর ক্ষেত্রে অনুপস্থাপিতই হয়ে থাকে এবং রাষ্ট্রীয় তহবিল ও অন্যন্য সরকারী সহায়তার সামান্য অংশই পেতে থাকে। কোন প্রতিনিধি সরকার না থাকার কারণেই এ অবস্থার মধ্যে থাকতে হয় তাদের। অর্থনৈতিক ভারসাম্যহীনতার কারণে দুই পাকিস্তানের মধ্যে দূরত্ব বাড়তে থাকায় এবং অধিকতর স্বায়ত্বশাসনের দাবিতে বাঙালী জাতীয়তাবাদী মনোভাবে জনপ্রিয় হয়ে ওঠা আওয়ামী লীগ ছয় দফা আন্দোলন শুরু হয়। এর একটি দফা ছিল পূর্ব পাকিস্তানের নাম বদলে "বাংলাদেশ" রাখার, যা পরবর্তীতে পূর্ব বাংলার মানুষকে ধাবিত করে বাংলাদেশের স্বাধীনতা যুদ্ধের দিকে।

স্মৃতিরক্ষা
-----------

আরও দেখুন: কেন্দ্রীয় শহীদ মিনার
এই আন্দোলন স্মৃতিরক্ষায় গণহত্যার স্থানে একটি আনুষ্ঠানিক এবং প্রতীক ভাস্কর্য শহীদ মিনার স্থাপন করা হয়েছে। দিনটি বাংলাদেশে এবং পরে ভারতের পশ্চিমবঙ্গে শহীদ দিবস হিসাবে পালিত হয়। এই দিনটি বাংলাদেশে সরকারী ছুটি ঘোষণা করা হয়েছে।

ইউনেস্কো ২১শে ফেব্রুয়ারি আন্তর্জাতিক মাতৃভাষা দিবস হিসাবে পালনের সিদ্ধান্ত নেয়। ইউনেস্কোর ১৯৯৯ সালের ১৭ নভেম্বরের সাধারণ অধিবেশনে সর্বসম্মতিক্রমে বাংলাদেশের জমা দেয়া এবং অন্যান্য ২৮ টি দেশের সমর্থনে জমা দেওয়া খসড়া প্রস্তাবটি গ্রহণ করে।

আসাম ও উত্তর-পূর্ব ভারত
-----------------------

আরও দেখুন: বাংলা ভাষা আন্দোলন (বরাক উপত্যকা)
১৯ মে, ১৯৬১-তে ভারতের আসাম রাজ্যে অসমীয়া ভাষাকে বাধ্যতামুলক করার প্রতিবাদে বাঙালী অধ্যুষিত বরাক উপত্যকার শিলচর শহরে আন্দোলনরত ১১ জন মারা যায় পুলিশের গুলিতে।

আসাম ও উত্তর-পূর্ব ভারতের বাঙালীরা শিলচর রেলস্টেশনে নিহত ১১ জনের স্মরণে ১৯শে মে ভাষা আন্দোলন দিবস হিসেবে পালন করে।

আরও দেখুন
---------

* বাংলাদেশ
* বঙ্গ
* বাংলা ভাষা
* আন্তর্জাতিক মাতৃভাষা দিবস
* পশ্চিমবঙ্গ

তথ্যসূত্র
---------

1. 1 2 3 4  আল হেলাল, বশির (২০১২)। "ভাষা আন্দোলন"। *বাংলাপিডিয়া - বাংলাদেশের জাতীয় বিশ্বকোষ*। বাংলাদেশ এশিয়াটিক সোসাইটি।
2. ↑  Oldenburg, Philip (আগস্ট ১৯৮৫)। ""A Place Insufficiently Imagined": Language, Belief, and the Pakistan Crisis of 1971"। *The Journal of Asian Studies* (ইংরেজি ভাষায়)। The Journal of Asian Studies, Vol. 44, No. 4। **44** (4): 711–733। আইএসএসএন 0021-9118। জেস্টোর 2056443। ডিওআই:10.2307/2056443।
3. ↑  *Morning News* (ইংরেজি ভাষায়)। ৭ ডিসেম্বর ১৯৪৭।  `|শিরোনাম=` অনুপস্থিত বা খালি (সাহায্য)
4. ↑  *দৈনিক আজাদ*। আবুল কালাম শামসুদ্দিন, ঢাকা। ১১ ডিসেম্বর ১৯৪৮।  `|শিরোনাম=` অনুপস্থিত বা খালি (সাহায্য)
5. ↑  (Umar 1979, পৃ. 35)
6. ↑  (আল হেলাল ২০০৩, পৃ. ২২৭-২৮)
7. ↑  "ঢাকা মেডিকেল কলেজ প্রাঙ্গণে ছাত্র সমাবেশের উপর পুলিশের গুলিবর্ষন। বিশ্ববিদ্যালয়ের তিনজন ছাত্রসহ চার ব্যক্তি নিহত ও সতেরো ব্যক্তি আহত"। *দৈনিক আজাদ*। ২২ ফেব্রুয়ারি ১৯৫২।
8. 1 2 3  (আল হেলাল ২০০৩, পৃ. ৩৭৭-৩৯৩)
9. ↑  Lambert, Richard D. (এপ্রিল ১৯৫৯)। "Factors in Bengali Regionalism in Pakistan"। *Far Eastern Survey* (ইংরেজি ভাষায়)। **28** (4): 49–58। আইএসএসএন 0362-8949। ডিওআই:10.1525/as.1959.28.4.01p1259x।
10. ↑  "Commemorating the International Mother Language Day- February 21"। *NewsGram* (ইংরেজি ভাষায়)। ২১ ফেব্রুয়ারি ২০১৬। ৮ মে ২০১৬ তারিখে মূল থেকে আর্কাইভ করা। সংগ্রহের তারিখ ৬ মে ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
11. ↑  "No alliance with BJP, says AGP chief" (ইংরেজি ভাষায়)। The Telegraph। ২৭ ডিসেম্বর ২০০৩। সংগ্রহের তারিখ ২০০৬-১১-১৯।
12. ↑  Subir Bhaumik (২০০৯-১২-২২)। "Bengali 'should be UN language'"। *BBC News* (ইংরেজি ভাষায়)। সংগ্রহের তারিখ ২০১০-০১-২৫।

গ্রন্থপঞ্জি
-----------

* আবুল মনসুর আহমদ, আমার দেখা রাজনীতির পঞ্চাশ বছর, ঢাকা, ১৯৭৫।
* আবদুল হক, ভাষা-আন্দোলনের আদি পর্ব, ঢাকা, ১৯৭৬।
* বদরুদ্দীন উমর, পূর্ব বাঙলার ভাষা আন্দোলন ও তৎকালীন রাজনীতি, ১ম খন্ড, ঢাকা, ১৯৭৯।

বহিঃসংযোগ
---------

* টরন্টোতে আন্তর্জাতিক মাতৃভাষা দিবস (ইংরেজি)
* আন্তর্জাতিক মাতৃভাষা দিবস (২১ ফেব্রুয়ারি) আলোকচিত্র প্রতিযোগিতা ২০১২ (ইংরেজি)

| * দে
* স
বাংলা ভাষা আন্দোলন |
| --- |
| ইতিহাস ও ঘটনাসমূহ | 
* বাংলা ভাষা আন্দোলন
	+ বাংলা ভাষা আন্দোলনের কালপঞ্জি
* বাংলা ভাষা আন্দোলনের ইতিহাস বিষয়ক গ্রন্থ
* তমদ্দুন মজলিস
* আরবি হরফে বাংলা লিখন
* আরবিকে পাকিস্তানের রাষ্ট্রভাষা করার প্রস্তাব
* বাংলার রোমানীকরণ
* সর্বদলীয় কেন্দ্রীয় রাষ্ট্রভাষা কর্মী পরিষদ
* রাষ্ট্রভাষা সংগ্রাম পরিষদ
* বাংলা ভাষা আন্দোলনের সময় রাজনৈতিক দলগুলোর ভূমিকা
* *দৈনিক আজাদ*
* উর্দু আন্দোলন
* পাকিস্তানের রাষ্ট্র ভাষা বাংলা না উর্দু?
* বাংলা ভাষা আন্দোলন (মানভূম)
* বাংলা ভাষা আন্দোলন (বরাক উপত্যকা)

 |  |
| ব্যক্তি | 
* আবুল কাসেম
* আবদুল গফুর
* আবদুল জব্বার (ভাষা শহীদ)
* আবদুস সালাম
* আবুল বরকত
* কমলা ভট্টাচার্য
* কানাইলাল নিয়োগী
* কুমুদরঞ্জন দাস
* চন্ডীচরণ সূত্রধর
* জগন্ময় দেব
* তরণী দেবনাথ
* দিব্যেন্দু দাস
* বিজন চক্রবর্তী
* বীরেন্দ্র সূত্রধর
* রফিকউদ্দিন আহমদ
* শচীন্দ্রচন্দ্র পাল
* শফিউর রহমান
* সত্যেন্দ্রকুমার দেব
* আবদুস সালাম (ভাষা শহীদ)
* সুকোমল পুরকায়স্থ
* সুনীল সরকার
* হিতেশ বিশ্বাস
* শওকত আলী
* ধীরেন্দ্রনাথ দত্ত
* খাজা নাজিমুদ্দিন
* মোহাম্মদ আলী জিন্নাহ
* নূরুল হক ভূঁইয়া
* লিয়াকত আলি খান
* সামসুল হক
* হামিদুর রহমান
* মোহাম্মদ তোয়াহা
* আব্দুল মতিন
* আব্দুল মালেক উকিল
* এ কে ফজলুল হক
* আবদুল হামিদ খান ভাসানী
* অলি আহাদ
* আবুল হাশিম
* আবুল কালাম শামসুদ্দীন
* কাজী গোলাম মাহবুব
* গাজীউল হক
* মুহাম্মদ হাবিবুর রহমান
* মাহবুব উল আলম চৌধুরী
* জহির রায়হান
* মোহাম্মদ আকরম খাঁ
* মোহাম্মদ সুলতান
* আব্দুল লতিফ
* আলতাফ মাহমুদ
* মুহম্মদ শহীদুল্লাহ
* নুরুল আমিন
* আবদুর রশীদ তর্কবাগীশ
* শেখ মুজিবুর রহমান
* মুনির চৌধুরী

 |
| স্মৃতিরক্ষা | 
* একুশে বই মেলা
* কেন্দ্রীয় শহীদ মিনার
* একুশে পদক
* ভাষা আন্দোলন দিবস
* আন্তর্জাতিক মাতৃভাষা দিবস
* মোদের গরব
* বাংলা ভাষা আন্দোলনের শিল্পসম্মত চিত্রায়ন
* একুশের গান
* শহীদ স্মৃতিসৌধ
* পূর্ব বাঙলার ভাষা আন্দোলন ও তৎকালীন রাজনীতি
* ভাষা শহিদ স্টেশন, শিলচর
* শিলচর কেন্দ্রীয় শহীদ মিনার
* ভাষা স্মৃতিস্তম্ভ
* ইবি শহীদ মিনার

 |